DIC SION DAFYDD. 








Gwrandewch ar hanes Dic Sion Dafydd, 
Mab Hafoty'r Mynydd mawr; 
A'i daid yn dywedyd bod ei wreiddyn 
O hil gethin Albion Gawr. 


Mt Ni wyddai Dic fawr am lyth'renau, 
y Na'r modd i ddarllen llyfrau” n llawn, 
| Yr holl addysg ga'dd e' gartrau 

Oedd gwau, a gardoi a chodi mawn. 


Mewn ffeiriau Ìic a fedrai Sage, “ 
Dan dynu am dano'n eitha dyn; 
Gwneuthur sZo7 a bygwth paffio, 
Ac yno hwylio i ddawnsio ei hun, 


O'r diwedd Dic a ddaeth i Lunden 
A'i drwyn 'fewn llathen at gynffon llo' 
Ar hyd y ffordd a'i bastwn onen, 

Yr oedd e'n gwaeddi “hai ptrw ho!” 

Fe ga'dd le hefo abardasher, 
'Ran ei fod e'n ddyn dewisol iach, 
I fyn'd i gario amryw geriach, 
Creiau, neu rhyw, binau bach, 


Dechreuodd yno fwrw ei hen-flew, uy 
Ca'dd sipog las a gwasgod wen; 
Aci wneyd eu hun yn gryno, 
Dechreuodd hwylio i bowdro ei ben. 


Ond toc fe flinodd ar wasanaeth, 
Ac a fynodd helaeth Siop ei hun ; 
Er y gwyddai'r cryddion a'r teilwriaid, 
Mai mewn dyled 'roedd y dŷn. 


Dechreuodd wybod am y farchnad, 
Ymledu, a siared, a chadw swn : v 
Nid oedd un dyn mor hardd ei ymddygiad, 
Mewn Aa/f boots u phantaloon. 


Wedi llyncu polyn ac ymchwyddo, 
A'i glustiau'n gryno'n rhwbio ei grys, 
A thorch o fwslin am ei wyddfa 
A chylch o fodrwy am ei fys, 


Ar Dduwsul Dic a fyddai'n benaeth, 
Mewn g4e, a geneth gydag e', 
Ac yn gweiddi mewn rhyw lediaeth, 
Open the gale, and clear tAe way. 


Ac wedi gwneud eu hun i fyny, 
I wlad Cymru aeth bod cam, Ŷ 
Yn ei gadair yn ergydio, 
Yn gweiddi Holo, wrth fotty ei fam. 


A. Lowri Dafydd ddywedai ar fyrder 
A'i machgen anwyl i wyt ti?” 
Bachgen !—Tim Oymraeg; Ao/d your botker, 
Molher you can't speak wilh me, 


A Lowri a ddanfonai'n union, 
Am y person megis Pab, 
A fedrai grap o iaith y Saeson, 
I siared rhwng y fam a'r mab! 

Yna'r person 'nol ymbleidio, 
A'i tarawodd gyda'i ffon ; 
Nes oedd Dic dechreu bloeddio, 
O iaith fy mam, mi fedraf hon. 


Ae wrth yru yn rhy gynddeiriog, 
'E daflai ei gadair ryw brydnawn, 
Ar ei ben powdr i bwll manog, 

Lle buasai gynt yn codi mawn, 


Ar brydnawn 'roedd Dic yn yfwr, 
Ac yn ddondiwr, bloeddiwr blin ; 
Er na cha'dd ef gartref ond glasdwr, 
Fe aeth yn ddigynwr yfwr gwin; 


O'r diwedd Dic a aeth gan dyned, 
Prin y gallai dywedyd bw ; 
A gofyn iddo byddai ffyliad, 
Mr. Davies, how do you do? 


Aeth i gaboli gyda biliau, 
Ac wneyd rai troiau llawer /y1c ; 
Mae rhai yn dywedyd mai o'i anfodd, 
Ond Ow ! Ow!!! fe dorodd Dic, 


A phan ddarfu am ei gynydd, 
' Roedd rhai yn dweyd ei fod e'n ffol ; 
A'r lleill yn gofyn mewn llawenydd, 
Wel, Dic Sion Dafydd, ddais ti'n ol, 


Cymer ofal ar bob adeg 
Rhag ofn rhedeg i'r un rhic ; 
Dyn cymedrol ddeil i fyny ; 
Oofiwch fel y darfu Dic. 

Tôn'— “ Person Paris.” 


Mae genyf dŷ cysurus, 
A. melin newydd spon, 
A thair o wartheg brithion 
Yn pori ar y fron, 
Mae genyf drol a cheffyl, 
A merlyn bychan twt, 
A deg o ddefaid tewion, 
A mochyn yn y cwt. 


Mae genyf gwpwrdd cornel 
Yn llawn o lestri te, 
A dresser yn y gegin, 
A. phobpeth yn ei le, 
Er hyn i'gyd mae 'nghalon 
Yn brudd odan fy mron, 
O eisieu meinir hawddgar 
I wneyd fy myd yn llon. 


A ddo'i di, Mari anwyl, 
I'r Eglwys gyda mi? 
Fy nghariad, a fy nghoron, 

A'm calon ydwyt ti, 
Os do'i di, fy anwylyd, 


I'm gwneyd yn ddedwydd ŵr, 


Cei gariad y Melinydd 
Tra try yr olwyn ddwr. 


Llanrwst: Argraffwyd gan O. E. Jones a'i Gyf. 


MELINYDD. 

